31982D0960
L 386/48
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 23 декември 1982 година
относно изменение на Решение 82/734/ЕИО на Съвета относно списъка с предприятия в Конфедерация Швейцария , които са одобрени да изнасят прясно месо в Общността
(82/960/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 72/462/ЕИО на Съвета от 12 декември 1972 г. относно санитарните и ветеринарно-медицинските проблеми при внос на животни от едрия рогат добитък и свине, и на прясно месо от трети страни (1) , и по-специално член 4, параграф 1 и член 18, параграф 1, букви а) и б) от нея,
като има предвид, че първоначално беше изготвен списък на предприятията в Швейцария, одобрени за целите на износа на прясно месо в Общността, по силата на Решение 82/734/ЕИО на Съвета (2);
като има предвид, че рутинна проверка, направена в изпълнение на член 5 от Директива 72/462/ЕИО и член 3, параграф 1 от Решение 80/15/ЕИО на Комисията от 21 декември 1979 г. относно проверките на място, извършвани по отношение на вноса на животни от рода да едрия рогат добитък и свине, както и на прясно месо от трети страни (3), показа, че нивото на хигиената на определени предприятия може да се счита за задоволително; като има предвид, че вследствие на това, тези предприятия трябва да останат в списъка на Общността или да бъдат добавени към него;
като има предвид, че тази проверка обаче показа и че в някои случаи други предприятия не са положили достатъчни усилия да подобрят хигиенните стандарти, а в други случаи тези стандарти са отпаднали; като има предвид, че условията в някои от тези предприятия не налагат незабавно оттегляне на одобрението, но оправдават ограничаването на срока на одобрението от страна на Общността до определена дата, след която то не е действително, освен ако междувременно не са били приложени необходимите мерки и това е било доказано чрез последваща проверка на място, която следва да бъде поискана от властите в Швейцария, ако те смятат това за необходимо;
като има предвид, че вследствие на това е необходимо списъка с предприятията да бъде изменен;
като има предвид, че мерките, предвидени в настоящото решение са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Решение 82/734/ЕИО се изменя, както следва:
1.
Член 4 се заменя със следното:
„Член 4
Настоящото решение се преразглежда и, ако е необходимо, се изменя в срок най-късно до 30 юни 1983 г., като по-специално се отчитат мерките, които се прилагат от властите в Швейцария в областта на ветеринарните проверки и хигиената при клането.“
2.
Приложението се заменя от приложението към настоящото решение.
Член 2
Адресати на настоящото решение са държавите-членки.
Съставено в Брюксел на 23 декември 1982 година.